CELEX: 62012TA0118
Language: hu
Date: 2013-12-12 00:00:00
Title: T-118/12. sz. ügy: A Törvényszék 2013. december 12-i ítélete — ANKO kontra Bizottság ( „Választottbírósági kikötés — A kutatási, technológiafejlesztési és demonstrációs tevékenységekre vonatkozó hetedik keretprogram (2007–2013) — A Persona projektre vonatkozó szerződések — A kifizetések felfüggesztése — Más projektekre vonatkozó ellenőrzések keretében megállapított szabálytalanságok — Késedelmi kamatok” )

8.2.2014   
            
            
               HU
            
            
               Az Európai Unió Hivatalos Lapja
            
            
               C 39/18
            
         A Törvényszék 2013. december 12-i ítélete — ANKO kontra Bizottság
   (T-118/12. sz. ügy) (1)
   
   (Választottbírósági kikötés - A kutatási, technológiafejlesztési és demonstrációs tevékenységekre vonatkozó hetedik keretprogram (2007–2013) - A Persona projektre vonatkozó szerződések - A kifizetések felfüggesztése - Más projektekre vonatkozó ellenőrzések keretében megállapított szabálytalanságok - Késedelmi kamatok)
   2014/C 39/29
   Az eljárás nyelve: görög
   
      Felek
   
   
      Felperes: ANKO AE Antiprosopeion, Emporiou kai Viomichanias (Athén, Görögország) (képviselő: V. Christianos ügyvéd)
   
      Alperes: Európai Bizottság (képviselők: R. Lyal és B. Conte meghatalmazottak, segítőjük S. Drakakakis ügyvéd)
   
      Az ügy tárgya
   
   Az EUMSZ 272. cikk értelmében választottbírósági kikötésen alapuló kereset, amely egyrészt arra irányul, hogy a Törvényszék állapítsa meg, hogy az Európai Kutatási Térség létrehozásához és az innovációhoz hozzájáruló kutatási, technológiafejlesztési és demonstrációs tevékenységekre vonatkozó hatodik keretprogram (2002–2006) keretében megkötött, a Persona projektre vonatkozó 045459. sz. szerződés teljesítése tekintetében a felperes által megelőlegezett összegek megtérítésének felfüggesztése a Bizottság részéről szerződéses kötelezettségei megszegésének minősül, másrészt pedig arra, hogy a Törvényszék kötelezze a Bizottságot arra, hogy fizessen a felperesnek 6 752,74 eurót késedelmi kamatokkal növelve az említett projekt tekintetében.
   
      Az ítélet rendelkező része
   
   
               1.
            
            
               A Törvényszék kötelezi az Európai Bizottságot, hogy fizesse meg az ANKO AE Antiprosopeion, Emporiou kai Viomichanias számára azokat az összegeket, amelyek kifizetését az Európai Kutatási Térség létrehozásához és az innovációhoz hozzájáruló kutatási, technológiafejlesztési és demonstrációs tevékenységekre vonatkozó hatodik keretprogram (2002–2006) keretében megkötött, a Persona projektre vonatkozó támogatási szerződésekhez mellékelt általános feltételek II.28. pontja (8) bekezdésének harmadik albekezdése értelmében felfüggesztette, anélkül hogy e kifizetés előrevetítené az ANKO AE Antiprosopeion, Emporiou kai Viomichanias által bejelentett költségek támogatható jellegét és az ellenőrzésről készült 11–BA134–11 záróbeszámoló következtetéseinek a Bizottság által történő megvalósítását. A kifizetendő összegeket be kell számítani pénzügyi hozzájárulásnak a kifizetések felfüggesztésének időpontjában rendelkezésre álló egyenlegébe, és az említett összeget késedelmi kamattal kell növelni, amelynek számítása az egyes időszakok tekintetében a vonatkozó jelentések Bizottság jóváhagyását követő 45 napos, illetve az ezeknek a Bizottság kézhezvételétől számított legfeljebb 90 napos kifizetési határidő lejártától kezdődik, A kamat mértéke a kifizetési határidő hónapjának első napján hatályos, az Európai Unió Hivatalos Lapjának C sorozatában közzétett mérték.
            
         
               2.
            
            
               A Törvényszék a Bizottságot kötelezi a költségek viselésére.
            
         
      (1)  HL C 138., 2012.5.12.